0308.xml
بھارت کی دوسری بڑی ریاست مہاراشٹر کی اسمبلی کے نصف سے زائد ارکان کے خلاف فوجداری مقدمات، 2تہائی سے زیادہ کروڑ پتی ہیں،ایسوسی ایشن آف ڈیمو کریٹک ریفارمز کی رپورٹ
نئی دہلی۔ 16ستمبر (اے پی پی) بھارت کی 12 کروڑ آبادی والی دوسری بڑی ریاست مہاراشٹر کی اسمبلی کے نصف سے زیادہ ارکان کے خلاف فوجداری مقدمات جبکہ 2تہائی سے زیادہ کروڑ پتی ہیں ۔ یہ انکشاف ایسوسی ایشن آف ڈیمو کریٹک ریفارمز نامی ادارے نے بھارتی الیکشن کمیشن کے پاس جمع کروائی گئی دساویزات کی روشنی میں کیا ہے۔ ادارے کی رپورٹ کے مطابق جرائم اور دولت انتخابات میں کامیابی کے لئے اہم ترین کردار ادا کرتے ہیں، جس کا ثبوت یہ ہے کہ مہاراشٹر کی ریاستی اسمبلی کے 284 میں سے 148 ارکان ( 52 فیصد ) نے الیکشں کمیشن کے پاس جمع کرائے گئے کاغذات نامزدگی میں خود بتایا ہے کہ ان کے خلاف فوجداری مقدمات زیر سماعت ہیں ‘ اسی اسمبلی کے 198 ارکان 70فیصد کے کاغذات نامزدگی کے مطابق وہ کروڑوں روپے کے مالیاتی اثاثوں کے مالک ہیں، اسی طرح قریبی ریاست ہریانہ کی قانون ساز اسمبلی کے 88 میں سے 66ارکان کروڑ پتی ہیں جو 75فیصد بنتے ہیں، ریاست ہریانہ کے جن 148 ارکان کے خلاف فوجداری مقدمات زیر سماعت ہیں ان میں سے 94کے خلاف درج مقدمات کی نوعیت انتہائی سنگین ہے، جن میں قتل ‘ قاتلانہ حملہ ‘ ڈکیتی ‘ اغوا اور بھتہ خوری جیسے جرائم شامل ہیں ۔ ہریانہ کے ایک رکن اسمبلی ونود شر ماجن کا تعلق کانگرس سے ہے نے اپنے مالیاتی اثاثوں کا حجم 87 کروڑ روپے بتایا ہے۔
APP
16.09.14
0308p.xml
بھارتی عوام 3ماہ بعد ہی مودی سے بیزار ،ضمنی انتخابات میں بی جے پی کو شکست نریندر مودی کے وزیر اعظم بننے سے بھارتی عوام کے برے دن شروع ہو گئے ‘مودی کا جادو 3ماہ بعد ہی اتر گیا‘شہری بیزار ‘دیگر سیاسی جماعتوں کی حمایت میں اضافہ ہونے لگا :بھارتی میڈیا
نئی دہلی (مانیٹرنگ ڈیسک )بھارت میں ضمنی انتخابات میں لوک سجھا کی 3اور سیاسی اسمبلی کی 32نشستوں پر دونوں کی گنتی جاری ہے،نریندر مودی کا جادو 3ماہ بعد ہی اتر گیا ،ضمنی انتخابات میں ایک بار پھر مقامی سیاسی جماعتوں کا بول بالا ہو گیا ،اتر پردیش میں سماجی وادی پارٹی نے بی جے پی پر سبقت حاصل کر لی ۔ بھارتی میڈیا کے مطابق وزیر اعظم نریندر مودی بھارتی عوام کو اچھے دن نہ دکھا سکے لیکن ان کے برے دن ضرور شروع ہوگئے ۔لوک سجھا کی 3اور11ریاستوں کی32نشستوں پر دونوں کی گنتی کے ابتدائی نتائج بی جے پی کے لئے کچھ زیادہ خوشگوار ثابت نہیں ہوئے ۔4مہینے پہلے بی جے پی نے ریاستی اسمبلی کی جو 10نشستیں خالی کیں تھیں اب ان پر شکست کا سامنا ہے۔ابتدائی نتائج کے مطابق یوبی میں ملائم سنگھ پادو کی سماجی وادی پارٹی کو 6اور بی جے پی کو 3نشستوں پر برتری حاصل ہے ۔گجرات اور راجستان بی جے پی کے گڑھ ہیں لہذا وہاں انہیں حسب روایت برتری حاصل ہے تاہم یہاں بھی کانگریس نے گجرات میں 2نشستیں جیت لیں۔بی جے پی نے نریندر مودی کی خالی کردہ بڑووا کی نشست جیت لی ہے تاہم تلنگانہ میں آرایس اور مغربی بنگال میں ٹی ایم سی آگے ہے
daily_insaf
17.09.14